**КОМИ РЕСПУБЛИКАЛӦН ОЛАНПАС**

**Коми Республикаса канму чинъясын, Коми Республикаса канму гражданскӧй служба чинъясын да Коми Республикаын муниципальнӧй службаын уджалӧм вылӧ квалификация корӧмъяс дорӧ юалӧмъяс серти Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося кӧч тӧлысь 23 лунӧ

**1 статья.** Пыртны“Коми Республикаса канму гражданскӧй службалӧн ӧткымын юалӧм йылысь” Коми Республикаса Оланпаслӧн 7 статьяӧ (Коми Республикаса канму власьт органъяслӧн индӧд-тшӧктӧмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.; 10 №, 191 ст.; 195 ст.; 17 №, 385 ст.; 37 №, 865 ст.; 2011, 36 №, 915 ст.; 48 №, 1370 ст.; 2012, 34 №, 782 ст.; 51 №, 1162 ст.; 70 №, 1801 ст.; 71 №, 1843 ст.; 2013, 37 №, 709 ст.; 2014, 9 №, 105 ст.; 13 №, 194 ст.; 33 №, 675 ст.; 35 №, 723 ст.; 2015, 8 №, 96 ст.; 21 №, 273 ст.; 297 ст.; 26 №, 356 ст.; 2016, 4 №, 43 ст.; 44 ст.) вежсьӧм, гижны сійӧс тадзи:

**“7 статья. Гражданскӧй службаын либӧ специальносьт, дасьтан нырвизь серти уджалан стаж дорӧ, кутшӧм колӧ Коми Республикаса гражданскӧй служба чинын уджалӧм вылӧ, квалификация корӧмъяс**

1. Урчитӧныгражданскӧй службаын либӧ специальносьт, дасьтан нырвизь серти уджалан стаж дорӧ татшӧм квалификация корӧмъяс, кутшӧм колӧ:

1) Коми Республикаса гражданскӧй службалӧн вылыс чинъясын уджалӧм вылӧ – гражданскӧй службаын стажыс нёль воысь абу этшаджык либӧ специальносьт, дасьтан нырвизь серти уджалан стажыс вит воысь абу этшаджык;

2) Коми Республикаса гражданскӧй службалӧн ыджыд чинъясын уджалӧм вылӧ – гражданскӧй службаын стажыс куим воысь абу этшаджык либӧ специальносьт, дасьтан нырвизь серти уджалан стажыс нёль воысь абу этшаджык;

3) Коми Республикаса гражданскӧй службалӧн нуӧдысь чинъясын уджалӧм вылӧ – гражданскӧй службаын стажыс кык воысь абу этшаджык либӧ специальносьт, дасьтан нырвизь серти уджалан стажыс куим воысь абу этшаджык;

4) Коми Республикаса гражданскӧй службалӧн шӧр да ичӧт чинъясын уджалӧм вылӧ – стаж дорӧ корӧмъястӧг.

2. Йӧзлы, кодъяслӧн эм специалистлӧн либӧ магистрлӧн отличиеа дипломъяс, диплом сетан лунсянь куим во чӧжӧн индыссьӧны Коми Республикаса гражданскӧй службалӧн нуӧдысь чинъясын уджалӧм вылӧ гражданскӧй службаын либӧ специальносьт, дасьтан нырвизь серти уджалан стаж дорӧ квалификация корӧмъяс — гражданскӧй службаын либӧ специальносьт, дасьтан нырвизь серти уджалан стажыс ӧти воысь абу этшаджык.

3. Гражданскӧй службаын стажсӧ, мый сетӧ Коми Республикаса гражданскӧй служба чинъясын уджалӧм вылӧ инӧд, урчитӧны Россия Федерацияса канму гражданскӧй службаын стаж арталан да чинъясын уджалан мукӧд кадколаст сэтчӧ пыртан пӧрадок серти, мый вынсьӧдӧма Россия Федерацияса Президентӧн.”.

**2 статья.** Пыртны «Коми Республикаса торъя канму чинъясын уджалысь йӧзлы канмусянь гарантияяс йылысь» Коми Республикаса Оланпаслӧн 92 статьяӧ (Коми Республикаса канму власьт органъяслӧн индӧд-тшӧктӧмъяс, 2006, 11 №, 4601 ст.; 2007, 1 №, 4658 ст.; 2008, 5 №, 205 ст.; 211 ст.; 9 №, 412 ст.; 11 №, 599 ст.; 2009, 7 №, 83 ст.; 11 №, 173 ст.; 17 №, 284 ст.; 21 №, 366 ст.; 2010, 5 №, 62 ст.; 24 №, 568 ст.; 569 ст.; 37 №, 840 ст.; 44 №, 1019 ст.; 2011, 5 №, 97 ст.; 14 №, 344 ст.; 47 №, 1337 ст.; 2012, 7 №, 173 ст.; 21 №, 470 ст.; 31 №, 694 ст.; 34 №, 781 ст.; 70 №, 1801 ст.; 2013, 11 №, 218 ст.; 17 №, 354 ст.; 37 №, 708 ст.; 41 №, 800 ст.; 2014, 8 №, 97 ст.; 26 №, 492 ст.; 35 №, 723 ст.; 2015, 8 №, 89 ст.; 20 №, 249 ст.; 21 №, 271 ст.; 297 ст.; 2016, 1 №, 7 ст.; 6 №, 78 ст.; 10 №, 120 ст.) татшӧм вежсьӧмъяс:

“уджсикасӧ” кыв да “(опыт)” кыв киритны.

**3 статья.** Пыртны «Коми Республикаын муниципальнӧй службалӧн ӧткымын юалӧм йылысь» Коми Республикаса Оланпаслӧн 4 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5357 ст.; 2008, 5 №, 212 ст.; 6 №, 281 ст.; 11 №, 624 ст.; 2009, 11 №, 172 ст.; 17 №, 281 ст.; 33 №, 608 ст.; 2010, 6 №, 88 ст.; 10 №, 186 ст.; 191 ст.; 44 №, 1030 ст.; 2011, 5 №, 83 ст.; 55 №, 1668 ст.; 1672 ст.; 2012, 34 №, 782 ст.; 51 №, 1168 ст.; 70 №, 1801 ст.; 2013, 18 №, 365 ст.; 32 №, 597 ст.; 2014, 9 №, 105 ст.; 27 №, 520 ст.; 33 №, 675 ст.; 35 №, 723 ст.; 2015, 8 №, 96 ст.; 21 №, 299 ст.; 2016, 7 №, 86 ст.) татшӧм вежсьӧмъяс:

1) 1 юкӧнын “уджсикасын тӧдӧмлунъяс да кужанлунъяс дорӧ, кутшӧмъяс колӧны чин серти кывкутана могъяс збыльмӧдӧм вылӧ” кывъяс вежны “кутшӧмъяс колӧны муниципальнӧй служба чинъясын уджалӧм вылӧ” кывъясӧн;

2) 3 юкӧн киритны.

**4 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

Сыктывкар

2016 вося йирым тӧлысь 3 лун

88-РЗ №